L'Apartament és molt còmode i pràctic per aquells que utilitzem l'Aeroport de París-Beauvais amb Ryanair. És a dues passes de Porte Maillot i a tocar (200mts) de dues estacions de metro que permeten la major part de combinacions directes (Argentine i sobretot Étoile Charles De Gaulle), en aquesta darrera també hi ha parada de RER per anar a les afores (Versailles, Eurodisney...). El carrer hi ha petits supermercats i botigues de queviures, fleques, algun restaurant, cafeteries, el típic quiosc a on es ven premsa internacional, també, etc. No és el Marais, ni Montmartre, ni Sant Germain dp, d'acord, però et permet fer el que vulguis en totes direccions.
És net, acollidor, potser petit, però no cal res més, tot és a l'abast.
El que més pot sorprendre al nou visitant és que tombant el carrer et trobes amb l'Arc de Triomf a tocar.
L'immoble és ben tranquil, en 8 dies només ens vàrem creuar amb 2 o 3 veïns.